ഡബ്ല്യു.എച്ച്.ഒ മേഖല ഒാഫിസ് ഇന്ന് മനാമയില് തുറക്കും മനാമ: ലോകാരോഗ്യ സംഘടനയുടെ മേഖല ഓഫിസ് മനാമയില് തുറക്കുന്നതിെന്റ ഭാഗമായി ദ്വിദിന സന്ദര്ശനത്തിന് ഡബ്ല്യു.എച്ച്.ഒ ഡയറക്ടര് ജനറല് ഡോ. ടെഡ്രോസ് അദാനോം ഗബ്രിയേസസ് ബഹ്റൈനില് എത്തി. ബഹ്റൈന് അന്താരാഷ്ട്ര വിമാനത്താവളത്തില് ആരോഗ്യമന്ത്രി ഫാഇഖ ബിന്ത് സഇൗദ് അസ്സാലിഹ് അദ്ദേഹത്തെ സ്വീകരിച്ചു.നിലവിലെ ആഗോള മഹാമാരിയുടെ സാഹചര്യത്തില് ലോകാരോഗ്യ സംഘടന ഡയറക്ടര് ജനറലിെന്റ സന്ദര്ശനം വളരെ പ്രധാനമാണെന്ന് ആരോഗ്യമന്ത്രി പറഞ്ഞു. ബഹ്റൈനോടുള്ള അദ്ദേഹത്തിെന്റ പ്രതിബദ്ധതയും കോവിഡിനെ നേരിടുന്ന രാജ്യത്തിെന്റ ശ്രമങ്ങളോടുള്ള മതിപ്പും ഇത് പ്രതിഫലിപ്പിക്കുന്നു. കോവിഡ് നേരിടുന്നതിലും മെച്ചപ്പെട്ട ആഗോള ആരോഗ്യം കൈവരിക്കുന്നതിലും ഡോ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഗബ്രിയേസസ് ശ്രദ്ധേയ വിജയങ്ങള് നേടിയിട്ടുണ്ടെന്നും അവര് പറഞ്ഞു. കോവിഡ് മഹാമാരിയിലുടനീളം ലോകാരോഗ്യ സംഘടനയുമായി ബഹ്റൈന് അടുത്ത് സഹകരിച്ചിരുന്നു. മുന്നിര ആരോഗ്യ നഗരം എന്ന നിലയിലേക്കുള്ള മനാമയുടെ വികസനത്തിെന്റ അടുത്തപടിയായാണ് മേഖല ഒാഫിസ് തുറക്കുന്നത്. മനാമയെ ആരോഗ്യ നഗരമായി ലോകാരോഗ്യ സംഘടന കഴിഞ്ഞമാസം പ്രഖ്യാപിച്ചിരുന്നു. ലോകാരോഗ്യസംഘടനയുടെ 152ാമത്തെ ഓഫിസ് ബഹ്റൈനില് തുറക്കാന് കഴിയുന്നതില് ഏറെ സന്തോഷമുണ്ടെന്ന് ഡോ. ഗബ്രിയേസസ് പറഞ്ഞു. രാജ്യത്ത് കോവിഡ് വ്യാപനം തടയാന് സ്വീകരിച്ച നടപടികളെ അദ്ദേഹം പ്രശംസിച്ചു. പൊതുജനാരോഗ്യ നടപടികളുടെ സമഗ്ര പാക്കേജ് നടപ്പാക്കിയായിരുന്നു രാജ്യത്തിെന്റ പ്രവര്ത്തനം. എല്ലാ ആരോഗ്യ നടപടികളുടെയും സാമൂഹികവും സാമ്ബത്തികവുമായ പ്രത്യാഘാതം വിലയിരുത്തിയുള്ള ബഹ്റൈെന്റ സമീപനം മികച്ചതാണ്. ഇതോടൊപ്പം, മറ്റു രോഗങ്ങള്ക്കുള്ള ചികിത്സകള് മുടങ്ങുന്നില്ലെന്ന് ഉറപ്പുവരുത്താനും രാജ്യത്തിന് കഴിഞ്ഞു. ജനസംഖ്യയുടെ 70 ശതമാനം വരുന്ന പത്തുലക്ഷത്തോളം പേര്ക്ക് രണ്ടു ഡോസ് വാക്സിനും നല്കാന് കഴിഞ്ഞത് അഭിമാനാര്ഹമാണ്. സ്വദേശികള്ക്കൊപ്പം പ്രവാസികള്ക്കും സൗജന്യമായി വാക്സിന് നല്കി. സാര്വത്രിക ആരോഗ്യ പരിരക്ഷക്കുള്ള ലോകാരോഗ്യ സംഘടനയുടെ നിര്ദേശങ്ങള്ക്കും എല്ലാവര്ക്കും എല്ലാവരാലും ആരോഗ്യം എന്ന പ്രാദേശിക കാഴ്ചപ്പാടിനും അനുസൃതമായാണ് ബഹ്റൈെന്റ സമീപനമെന്നും അദ്ദേഹം പറഞ്ഞു.